Iskis a ditl evit desachañ lennerien, dreist-holl bremañ meo diamzeret ar golo. Daoust dan awen relijiel eo gwir lennegezh a gaver en dastumad danevelloù-mañ. Kavet em eus brav tre Al lizher meur peogwir e kav din eo milzin ha soutil an doare ma kas ar skrivagner santimantoù luziet e benndudennoù. Desachañ a ra an evezh war tudennoù ne vije ket bet sellet outo, hag e teu a-benn da interesiñ al lenner do flanedenn voutin. Brav eo.  Nint ket holl ken dedennus : Leue ar presbital zo skañvoch, da skouer, ha ne zere ket kenkoulz da bluenn Didrouz.  Muioch on bet plijet gant Lizhiri pe Ar Vallozh. Nabukodonozor em eus kavet skrivet re vuan met skoüs mennozh ar fin.  Klasel ha plijus eo ar yezh, aes da lenn. Domaj e vije chom harzet gant an titl, un dastumad mat eo.